
О ascultă articolul 


Este greu a enumera toate motivele pentru care suntem și ținem să fim un neam ortodox. Vom încerca să insiram doar unele 
dintre aceste motive. 


1. Ortodoxia ne-a menținut ca un neam unitar și deosebit, cu un rol important între popoarele din Orient și Occident. Ea ne-a 
dat puterea să ne apărăm ființa fata de îndelungata ofensivă otomană, constituind un zid de apărare și pentru popoarele din Occident, 
deși, pe de altă parte, ne-a ajutat să ne apărăm fiinţa și fata de unele din popoarele vecine din Occident. Am apărat prin ea poarta 
Occidentului în fata avalansei otomane, dar ne-a fost și o poartă care ne-a apărat de pofta de stăpânire și de nimicire a unor popoare 
din Occident. Ne-am apărat, prin Ortodoxie, ființa noastră din partea navalei prelungite a otomanilor, dar și din partea unor 
popoare din Occident, ajutându-ne să avem și un rol în apărarea Occidentului. 


Fără Ortodoxie istoria noastră n-ar fi dobândit gloria din vremea lui Mircea cel Bătrân, a lui Mihai Viteazul, a lui Ștefan cel Mare și a 
altor voieozi. 


Dar Ortodoxia nu ne-a dat numai puterea să ne apărăm ființa naţională și liniștea Occidentului, ci ne-a dat și puterea să contribuim la 
menţinerea! popoarelor (grecilor și slavilor) din Balcani. Țările noastre au adăpostit cultura acelor popoare și le-au dat puterea să se 
dezvolte și totodată să se menţină chiar ajunse sub jugul otoman. Am susţinut mănăstirile din Sfântul Munte, bisericile și mănăstirile 
din acele tari, inclusiv cele din Tara 


Prin Ortodoxie poporul nostru a jucat, ca un fel de centru, un rol aparator pentru Orientul si Occidentul european. Саїа vreme Europa 
a stapanit, prin cruciade si in alte forme, popoarele din Rasaritul ei, poporul nostru a avut un rol pozitiv si pentru Apusul si pentru 
Răsăritul european. Rolul acesta îl vom putea îndeplini si în viitor. Ca popor latin ortodox, prin latinitate putem apela la popoarele din 
Occident să dezvolte relațiile ecumenice cu creștinismul răsăritean, făcând posibilă o sinteză între spiritualitatea ortodoxă și naţiunile 
occidentale, iar celor din Răsărit dându-le puterea să realizeze aceasta între Ortodoxia lor și spiritul organizator al civilizaţiei 
occidentale. 


Dacă poporul nostru s-ar rupe de Ortodoxie, ar înceta rolul lui de punte vie între Orient și Occident, dar și caracterul de sinteză unică a 
spiritualităţii lui între celelalte popoare, adică identitatea noastră cu totul deosebită, căci n-am format și nu formăm numai o punte 
exterioară între popoarele din Occident și cele din Orientul Europei, ci și o sinteză spirituală originală între ceea ce le este propriu 
unora si altora. lar aceasta ne distinge nu numai de popoarele din Orient și de cele din Occident, ci și de popoarele ortodoxe din 


Noi unim, în spiritualitatea noastră, luciditatea latină sau încrederea în înțelegerea rațională a realului, proprie Occidentului, cu sentimentul tainei nepătrunse 
a existenţei, propriu popoarelor din Răsăritul Europei. Dar noi, ca latini, aducem în taina lucrurilor și a persoanelor totodată o lumină, mai accentuată decât 
popoarele slave, dar o lumină care nu mărginește, ci definește și care este proprie popoarelor occidentale. In privința aceasta suntem mai aproape de 
spiritualitatea creștină primară, rămasă prezentă și în spiritualitatea poporului grec, deși cu o mai redusă trăire sentimentală a acestei lumini decât în 
spiritualitatea românească. 


Poporul nostru aduce în aceasta înțelegerea accentuată dar si simțită a tainei ca lumină, o sensibilitate si un echilibru al înțelegerii și al simtirii. N-avem în 
acestea пісі o tendinţă spre trezvia, oarecum mai rece, occidentală, pentru că pornirea fierbinte a pasiunii întunecate și nemărginite se ivește uneori са 
reacție împotriva primei. Noi avem echilibrul delicatetei în această înțelegere luminoasă și plină de un respect profund fata de taina nesfârșită a persoanelor 
și a lumii în general, trăită în bucuria comuniunii. Prin echilibrul acesta suntem străini de orice unilateralitate, pretuind toate lucrurile, toate persoanele, toate 
faptele în importanţa lor, ca să nu mai vorbim de echilibrul românesc general între Orient și Occident. 


Vrem să ne pierdem unitatea noastră în această identitate unică, echilibrată, cuminte, faramitandu-ne in tot felul de grupuri neopro-testante, unilaterale, 
extremiste, care își afirmă în mod superficial orgoliul lipsei de păcat și critică pe ceilalţi ca plini de toate păcatele, necunoscând conștiința smerită a 
imperfectiunii proprii și a delicatetei respectului tainei celorlalte persoane? 


Sau vrem să ne pierdem în haosul întunecat al confundării tuturor într-o esenţă care nu cunoaște un Dumnezeu al comuniunii și iubirii interper-sonale pe 
care o cere aceasta și de la noi, lăsându-ne atrași de confundarea tuturor într-o esenţă indefinită, cum face budismul, și, în general, religiile orientale care 
văd fundamentul indistinct al lumii acesteia ultima realitate? 


2. Dar prin ultimele descrieri ale spiritualității noastre creștine am trecut de Іа reliefarea importanţei Ortodoxiei pentru neamul nostru la 
prezentarea valorii ei în ea însăși. 


Prin Ortodoxie ne-am păstrat credinţa creștină de Іа început, sau adevărata credinţă, primită o dată cu începuturile existenţei noastre са neam, aceasta 
credință constituind astfel o componentă esenţială a spiritualităţii noastre. 


În Faptele Apostolilor, ucenicul Apostolului Pavel spune că în a doua călătorie misionară, deci după anul 50 după Hristos, ajungând împreună în Troa, 
noaptea i s-a arătat lui Pavel o vedenie: Un bărbat macedonean sta rugându-l și zicând: Treci în Macedonia și ne ajută. Si Luca adaugă îndată: Сапа a 
văzut el această vedenie, am căutat să plecăm îndată în Macedonia, înțelegând că Dumnezeu ne cheamă să le vestim Evanghelia... Plecând cu corabia ... 
am ajuns la Filipi, care este cea dintâi cetate a acestei părți a Macedoniei și colonie romană. lar în această cetate am rămas câteva zile. Acolo cea mai 
fierbinte primitoare a cuvântului lui Pavel a fost Lidia, care a rugat pe Pavel si pe însoțitorii lui să rămână în casa ei (Fapte 16, 9-15). 


Din Filipi, Apostolul Pavel și însoțitorii lui au dus creștinismul și în alte orașe macedonene, între care și în Tesalonic și Bereea (Fapte, cap. 17) care până azi 
purtând numele de Veria este locuit aproape în întregime de macedoneni. Acești macedoneni erau traci, care purtau și numele de besi. Besii se întindeau și 
dincolo de Bosfor, în Bitia, sub numele de ВІЇ. Troia era unul din orașele lor. Ei erau în fond un neam romanic, са dovadă stă faptul că Enea, nepotul lui 
Priam, plecând din Troia după ce a fost cucerită de traci, se duce în Italia, unde întemeiază Roma. Dar o dovadă despre romanitatea acestor traci sau besi 
este și faptul că numai ei rămân după plecarea armatelor romane din Dacia, și apoi din sudul Dunării, vorbitori ai limbii romane, câtă vreme în Grecia, Egipt, 
Asia Mică, această limbă s-a pierdut. 


O dovadă a romanitatii acestei populaţii, dar și a faptului că ea a fost crestinata înainte de Roma, unde Pavel și probabil și Petru merg abia mai târziu (Pavel 
a mers acolo după a treia călătorie misionară), este și limba latină, dar o limbă latină deosebită de cea răspândită de la Roma în tot Occidentul, care s-a 
tradus în noţiunile fundamentale ale acestei credinţe pentru această populaţie: Facator si nu Creator, Fecioară si nu Virgo, Inviere si пи Resurection, Tată si 
nu Pater, Dumnezeu și nu Deus. 


Dar ceea ce este important de semnalat este că poporul nostru, rămas legat de popoarele din Răsărit, a păstrat credinţa creștină așa cum a primit-o la 
început, deci în forma ei precizată în scrierile Părinților din Răsărit. 


lar acest creștinism neschimbat, menţinut cu multă scrupulozitate prin Sinoadele ecumenice și prin Liturghia lui străveche, și-a păstrat nota lui fundamentală: 
unitatea strânsă a sufletului și a creaţiei în general cu Dumnezeu, fără ca această unitate să cadă în extrema unei concepții panteiste. 


Astfel, spiritualitatea echilibrată și de largă sinteză a poporului nostru nu se datorează numai prezenței lui geografice între Răsărit și Apusul Europei și 
caracterului lui pe de o parte latin, pe de alta răsăritean prin credinţa lui, ci și faptului că el și-a însușit de la începuturile existenţei lui și și-a păstrat credința 
creştină originară, care reprezintă prin ea însăși un echilibru între deosebirea lui Dumnezeu de creație și între prezenţa Lui în creaţie. Trecând spre 
Occident, credinţa creștină s-a schimbat în sensul că Dumnezeu a fost cugetat tot mai despărţit de lume, ceea ce a trezit uneori ca reacție o gândire 
panteistă, de confundare a Lui cu esenţa întunecoasă a lumii (Eckhardt, Bohme) sau o gândire sentimentală la un Hristos răstignit în trecut, ca în mistica 
catolică feminină, nu trăit în lucrarea Lui prezentă în noi. 


În Occident, despărţirea lui Dumnezeu de lume a dus în catolicism Іа înțelegerea Bisericii ca având mai puţin prezent pe Hristos în ea, fiind înlocuit de un 
vicar (locţiitor), preocupat de extinderea puterii lui și a subordonatilor lui în lume, în mod accentuat de stăpânirea peste domeniile vieții omenești în sens 
politic. Dumnezeu este gândit rational ca o realitate oarecum retrasă în cer și nu trăind în lucrarea Lui tainică în suflete. De aceea s-a pus mai putin accent 
pe rugăciune și pe Taine, prin care se cer si se obţin lucrările Lui. 


Dezvoltarea aceasta și-a găsit formularea nu numai în teoria rolului papei de vicar sau locţiitor al lui Hristos, ci și în respingerea învăţăturii răsăritene despre 
energiile sau lucrările necreate, prin care Dumnezeu este activ în lume, desi prin ființă rămâne neconfundat cu ea. Aceasta a avut drept concluzie învăţătura 
catolică despre caracterul pur creat al gratiei, primită de la Dumnezeu prin rugăciune și dată noua prin Sfintele Taine. 


De aici vine și caracterizarea dispretuitoare din partea catolică, a Tainelor, са rit. Astfel îi declară pe greco-catolici, catolici „de rit bizantin”, ritul neînsemnând 
nimic în distincţia acestora de catolicism. Dar unde ne întâlnim propriu-zis cu Hristos, dacă nu în Botez și în Euharistie, în prima candidatul declarând la 
întrebarea preotului: „Te unești cu Hristos?” cu răspunsul: "Mă unesc cu Hristos”, iar în Euharistie, preotul declarând: "Se împărtășește robul lui Dumnezeu 
(N.) cu trupul lui Hristos”. 


Protestantii au făcut un pas mai departe în aceasta minimalizare a Tainelor, înlăturând pe cele mai multe din ele, iar grupările neoprotestante înlăturându-le 
cu totul. S-a rămas cu discursuri despre un Hristos, și, la protestanți, dar mai ales Іа neoprotestanti, cu niște cântări sentimentale care nu spun aproape 
nimic despre dumnezeirea si lucrarea lui Hristos, ci doar niște declaraţii sentimentale despre iubirea Lui fata de cei ce-L caută sau cei care-l cântă Lui. 
Aceasta închide persoana umană și creaţia în ele însele, cum Il închide si pe Dumnezeu. 


lar prin aceasta nu nesocotesc porunca Mântuitorului Hristos sau Evanghelia, prin care cere Apostolilor să boteze pe toţi cei ce cred în El în numele Sfintei 
Treimi (Matei 28, 19)? Și nu nesocotesc celelalte porunci ale Lui, prin care cere Apostolilor și urmașilor să se împărtășească cu Trupul și Sângele Lui, sub 
chipul pâinii si al vinului (Luca 22, 19; loan 6, 53; 56; | Corinteni 11, 27, 29)? Sau nu nesocotesc porunca Lui, care a dat urmașilor Duhul Sfânt spre iertarea 
păcatelor (loan 20, 22-23)? 


Aceasta a dat un caracter laic cultului. Dumnezeu a rămas un obiect de gândire neexperimentat sau pur raţional, simplificând în mod unilateral învățătura și 
viata creștină. S-a socotit că Dumnezeu este perceput în întregime, prin prezenţa Sa în lume, dar si absent în întregime din lume. 


S-a pierdut sentimentul unităţii complexe în Dumnezeu a realităţii. Pe plan politic aceasta а dus fie la un imperialism bisericesc peste oameni, fie Іа o vedere 
a realităţii umane numai са о masă unitară care poate fi stăpânită și condusă în mod uniform. Din Occident au ieșit astfel prețuirea tuturor ideilor 
contradictorii sau formele de gândire pline de dispreț pentru fiecare persoană, dar în comuniune iubitoare cu celelalte. Cultura Occidentului însăși excelează 
printr-un individualism nesfârșit, dar monoton, sau printr-un spirit uniform. Ea este departe de prețuirea și respectul valorilor și problemelor reale ale relațiilor 
vii dintre oameni. 


Relaţia cu Dumnezeu a devenit o temă de simple discursuri raționale, uniforme în catolicism sau de o diversitate în protestantism care împarte pe creștini în 
tot felul de grupuri. 


De la discursomania uniformă a catolicismului s-a înaintat la discursomania individualistă a protestantismului și la discursomania a tot felul de grupuri 
neoprotestante. Ce a mai rămas din Biserica cea una, dar una prin iubire și prin prezenţa aceluiași Hristos în toţi cei ce cred în El? 


Numai prezenţa reală a aceluiași Hristos în toţi cei ce cred, dar pe care Hristos nu vrea să-i anuleze în ceea се are fiecare persoană ca propriu, poate 
menţine atât unitatea cât și bucuria tuturor în aceeași comuniune în El. Numai aceasta poate aduce atât echilibrul spiritual în fiecare, cât și în relaţiile între 
toţi, unită cu respectul delicat pentru fiecare persoană nu numai pentru ceea ce are propriu, ci și pentru faptul са în fiecare persoană același Hristos lucrează 
potrivit cu însușirile ei. 


Această prezenţă reală a lui Hristos în toţi duce la menţinerea lor într-o unitate, dar într-o unitate a iubirii, nu a confuziei. Aceasta afirmă Ortodoxia sau 
creştinismul originar păstrat în ea în diferite forme. 


Venirea reală a lui Hristos prin Duhul Sfânt în credincioși a fost exprimată de Părinţii Bisericii din primele secole prin ideea de participare a credincioșilor la 
dumnezeirea Sfintei Treimi, ceea ce are ca urmare о indumnezeire a lor care se face cunoscută în cei ce se străduiesc să fie tot mai uniţi cu Hristos prin 
imitarea vieții Lui ca sfințenie. Sfinţii sunt recunoscuţi si în Biserica Romano-catolica, dar ei sunt sfinți mai mult prin realizările lor pe plan social și către еі. 
Protestantii au mers atât de departe în negarea sfinteniei în omul care crede în Hristos, încât definesc credința numai ca o anumită siguranţă prin care omul 
se bucură de iertare din partea lui Hristos, cu toate păcatele pe care continuă să le aibă ca și cei necredincioși. 


Contrar acestei idei, aderentii grupurilor neoprotestante afirmă o lipsă totală de păcate a lor, chiar din momentul în care au devenit membri ai grupului lor, 
declarându-i cu mândrie pe toţi cei ce nu fac parte din grupul lor păcătoși la extrem. Ei nu gândesc că însăși această mândrie simplistă a lor este un păcat. 
Lipsa lor de păcat o vad nu într-o bunătate unită ca smerenia și iubirea fata de orice om, ci în înfrânările de la câteva obiceiuri exterioare: de la băuturile 
alcoolice, de la înjurături, de la carne de porc, care nu merg însă până la post, până la bunătate și ajutorare dezinteresată a altora. Nu numai că nu au 
înțelegerea complexităţii persoanei umane, care poate lupta pentru desăvârșire, dar nu o realizează niciodată. 


În Ortodoxie, Hristos ne dă puterile Sale Dumnezeiești sau însăși viata Sa dumnezeiască veșnică prin indumnezeire, pe cand El o are pe aceasta prin fire. 
Aceasta pentru са noi suntem o fire creată de El, pe când El are firea necreată, deci din veci și în mod nesfârșit. lar aceasta ne distinge de El. Puterea Lui 
creatoare ne-a adus la existenţă și ne menţine în existenţă. Dar tot puterea Lui ne dăruiește, dacă voim să o primim, o viata asemănătoare cu a Lui, cu toate 
bunatatile si în fericirea comuniunii. Aceasta ne tine într-o legătură indisolubilă cu El, dar întrucât пої o primim de Іа El, iar El este izvorul ei, ne și distingem 
de El, sau пи ne confundam. 


Sfântul Chirii spune în comentariul la Evanghelia lui loan, versetul 10, 28: Eu dau viață veșnică oilor Mele și nu vor pieri în veac și nimeni nu le va răpi din 
mâna Mea: „Prin faptul că nu le dă viata prin fire și că El o dăruiește aceasta din Sine însuși și пи primind-o de la altul. lar prin viata veșnică nu înțelegem o 
lungă durată temporală de care se vor împărtăși toți după înviere, buni și răi, ci vietuirea în fiecare. Putem înţelege prin viata veșnică și binecuvântarea 
tainică prin care Hristos пе sădește viata Lui prin împărtășirea dată credincioșilor de trupul Său, după spusa: Cel ce mănâncă trupul Meu și bea sângele 
Meu, are viata veșnică (loan 6,55)”. 


Unindu-Se cu noi prin impartasire, în sens larg, Hristos ne face împreună їі ai Tatălui cu Sine, sau fraţi ai Săi, dar dupa har, nu prin naștere din ființa Tatălui, 
cum este singur El, căci Fiul lui Dumnezeu nu S-a facut om numai ca să satisfacă onoarea jignită a lui Dumnezeu prin moartea Lui, ca om, ci ca să ne facă 
asemenea Lui în dumnezeire prin faptul că s-a făcut asemenea nouă prin umanitatea asumată și a intrat în cea mai strânsă unire cu noi prin ea. Căci, spune 
Sfântul Evanghelist loan: Și celor ce L-au primit, care cred în numele Lui, le-a dat putere ca să se facă fii ai lui Dumnezeu (loan 1,12). 


Comentând acest verset, Sfântul Chirii spune: „Căci deoarece au primit prin credinţă pe Fiul, primesc puterea de a fi ridicaţi între fiii lui Dumnezeu. Le dă 
Fiul puterea ce o are El după fire... chemându-i la comuniune... împlinind aceasta са o faptă a iubirii fata de lume. Căci nu puteam scăpa altfel de moarte, 
noi cei ce purtăm chipul celor pământești, dacă nu se întipărea în noi frumusețea (bunătatea) chipului ceresc, prin chemarea la calitatea de fii”. Astfel, noi 
rămânând cu firea noastră creată, dar cinstită de iubirea lui Dumnezeu, suntem ridicaţi la unirea cu Fiul Lui în așa măsură că primim din plinătatea nesfarsita 
a vieții Lui, tot mai mult din bogăţia Lui ca un har peste har, cum spune tot Evanghelistul loan: „Din plinătatea Lui noi toți am luat har peste har” (loan 1,16). 


Câtă vreme în catolicism gratia este o simplă iertare ce ne-o aduce Hristos prin satisfacerea onoarei jignite a lui Dumnezeu prin jertfa Lui, iar protestanții si 
mai ales membrii grupărilor neoprotestante nu vorbesc de har, în Ortodoxie se vorbește continuu de har, са dar al bunatatilor și puterilor dumnezeiesti sau al 
vieţii Lui fericite și nemuritoare. 


Dacă viata sau energia (lucrarea) necreată sau harul ce ni se dă prin Hristos nu e o graţie creată, care ar tine pe Hristos separat de noi, ca în catolicism, 
cum Il tine și în protestantism și în grupările neoprotestante, lucrarea sau harul sau viata Lui în noi nu poate fi nici pur dumnezeiască. Căci Hristos fiind și 
Dumnezeu și om, sau atât Persoană a firii dumnezeiesti, cât și a celei omenești asumate de ЕІ, nu poate lăsa neactiva nici una din firile Sale. El lucrează in 
noi atât ca Dumnezeu cât și са om, sau ni se face comunicativ ca Dumnezeu întrucât este si om. El unește lucrarea dumnezeiască cu сеа 


omenească fără să le confunde. Așa cum a vindecat ochii orbului cu puterea dumnezeiască, lucrând prin mâna care s-a atins си tină de ochii lui, așa și după 
înviere a comunicat puterea Duhului Sfânt prin suflarea gurii Sale asupra apostolilor. De aceea, pastrandu-Si trupul si după înălţarea la сег, nu comunică 
lucrarea Sa dumnezeiască fără mijlocirea trupului Său, deși acum acesta este deplin îndumnezeit sau transfigurat. Hristos rămâne în veac și om, chiar după 
înălțare, pentru că vrea să ne menţină si ре noi în veci oameni în trup, desi cu trupul deplin transfigurat. Moise și іе s-au arătat pe Tabor fiecare cu trupul 
propriu, ca și Hristos însuși, deși din ele iradia lumina copleșitoare a dumnezeirii. 


Prin Trupul transfigurat, dar nu fără el, ne comunică Hristos și acum harul Său, spre а ne înălța treptat si pe noi spre un trup transfigurat. Sfântul Chirii 
susţine pe larg în lucrarea citată vesnicia trupului nostru. Altfel n-ar exista înviere. Prin trupul Său, Hristos a manifestat iubirea Sa fata de noi, dusă Іа culme 
prin răstignirea Sa pentru noi, și prin trupul Său, purtând în el urmele acestei fapte iubitoare la extrem, ni se comunică și acum în Sfânta Impărtășanie. 


Dar El vine cu iubirea Sa trăită la culme în răstignirea Sa în noi, pentru că are în iubirea Sa fata de Tatăl, ca si în iubirea Tatălui fata de sine, simtirea eternă 
a iubirii. El poate să ne iubească și după întrupare pentru că Tatăl însuși Il iubește pe El ca pe Fiu si după întrupare, deci si ca om, si deci si El îi iubește pe 
oameni cum îi iubește Tatăl Său ca ре cei ce poartă chipul Lui de om și vrea să atragă și pe oamenii cu care s-a unit în iubirea Sa fata de Tatăl. De aceea 
mulțumindu-l pentru iubirea ре care ne-a arătat-o noua și Tatălui prin răstignire, li mulțumim și Tatălui care L-a trimis са om ca să ne iubească prin El cum Il 
iubește pe El însuși si noi să-L iubim pe Tatăl cum II iubește Fiul Lui Unul Născut. De aceea fâcându-ne semnul crucii, ne amintim nu numai de iubirea lui 
Hristos fata de пої, ci si de iubirea Tatălui, arătată noua prin Fiul cel răstignit si prin Duhul în care isi arată пи numai iubirea Lui fata de Fiul cel din veșnicie, 
ci si fata de Fiul întrupat si prin El fata de noi. 


Nu vrem să uităm de crucea lui Hristos prin care ne-a arătat iubirea extrema, dar пісі de Tatăl și de Duhul Sfânt care și-au arătat de asemenea iubirea lor 
fata de noi prin Fiul cel întrupat, si ne facem semnul crucii pornind de la frunte, sau de la gândul la Tatăl, coborând spre piept, de unde a coborât Fiul lui 
Dumnezeu la noi până la jertfă, mărturisind că prin jertfa Fiului Său, Tatăl ne cere să împlinim faptele iubirii noastre fata de Dumnezeu cel în Treime, pornind 
la lucrarea aceasta cu mâna dreaptă. 


Pătimirea de pe cruce este actul hotărâtor, crucial, prin care Hristos a învins moartea, căci această pătimire, deși a fost suportată prin trup, în răbdarea ei a 
fost puterea dumnezeiască. De aceea, cand se face semnul ei cu credință, Hristos însuși retrăiește puterea ce а exercitat-o prin ea și de aceea prin semnul 
ei se binecuvintează sau se curatesc toate, venind in cele binecuvantate puterea lui Hristos. lubirea fata de noi își are izvorul în existența supremă, în 
existenţa care există prin ea însăși, nu se ivește pe vreo treaptă inferioară a existenţei. lubirea este însușirea existenţei. lubirea este însușirea existenţei 
supreme și spre ea suntem atrași și noi prin iubirea pe care ne-o arată, săvârșind cele mai mari fapte pentru noi, ca să ne arate cât de mult tine Іа noi: se 
face om însuși Fiul lui Dumnezeu prin cea mai mare smerenie și primește cea mai grea pătimire ca să ne scape de moarte, spre a ne avea într-un dialog al 
iubirii veşnice. 


Se afirmă uneori că creştinismul este depășit, că trebuie să căutăm o credinţă mai modernă. Dar ce poate fi mai înalt decât o credinţă care are la bază 
iubirea celor mai înalte existente fata de om și vrea să ajute ре om să se urce Іа înălțimea acestei iubiri? Ce ideal mai înalt poate fi propus oamenilor decât 
iubirea până la jertfa vieţii a unora pentru alţii, urmând exemplul lui Dumnezeu însuși, iubirea care are Іа bază prețuirea nesfarsita a persoanei umane și 
credinţa în perspectiva desăvârșirii ei nesfârșite? Idealul sporirii nesfârșite în iubire este un ideal care nu poate fi depășit de nici un altul. 


De aceea Fiul lui Dumnezeu întrupat ca om nu putea să se facă un om păcătos, căci aceasta l-ar fi închis în egoismul îngust contrar iubirii. Un Dumnezeu 
făcut un om păcătos ar fi încetat să mai fie Dumnezeu și să mai poată aduce jertfa pentru oameni, care să ne scape de moarte și să ne fie un vârf de 
atracţie nesfârșită pe calea spre El. Și pe această cale nu putem înainta decât dacă ЕЇ însuși este în noi cu putere a Lui, ca o cale care пи ni se arată numai 
ca cea care trebuie urmată, ci ca o cale ce ne atrage aflându-se înaintea noastră. 


El este Adevărul prin excelenţă, peste care nu poate fi altul, căci are în sine plenitudinea nesfarsita a existenţei sau a vieții. El este Lumina întreagă a lumii, 
Lumina care nu ne duce spre altă ţintă, ci ne atrage spre ea însăși, ca sensul suprem al vieţii. Hristos este toate acestea înăuntrul nostru tot mai mult, nu în 
afara noastră, căci numai asa este și puterea noastră care ne duce la tot mai deplina unire cu ЕІ, la tot mai deplina fericire. 


lisus Hristos este astfel Cel ce era (oricând) și Cel ce este și Cel ce vine (tot mai aproape de cei în care este și vine ca prezenţă în cela ce încă nu este) 
(Apocalipsa 1, 8). El singur poate zice: Eu sunt Alfa și Omega (Apocalipsa 1,8). N-a fost înainte de El cineva sau ceva și пи va înceta vreodată să existe са 
să fie urmat de altul mai înalt, mai desăvârșit, el este infinitul. Și nu poate astfel decât ca Persoana iubirii infinite, deci având o altă Persoană pe care o 
iubește din veci și o va iubi în veci. Căci numai iubirea desăvârșită si nesfarsita are în ea fericirea infinită. 


Nici o esenţă inconștientă, o esenţă obiectivă nu poate da o mare bucurie. Bucuria nu-mi vine decât de Іа o altă persoană, de la conștiința ei atentă fata de 
mine. Dar nu persoanele care simt în ele nevoia de alte persoane, deci care sunt mărginite în ele însele, îmi pot da bucuria veșnică și desăvârșită, ci numai 
Persoana care nu are nevoie de alta, ci are în ea plenitudinea. Numai de la Dumnezeu cel întreit în Persoane îmi poate veni neîncetat și în veci fericirea 
nesfârșită. 


Una din aceste Persoane desăvârșite în iubirea cu alte două Persoane a intrat în comuniune veșnică cu noi, care voim, pentru această fericire nemuritoare. 


Numai făcându-Se o asemenea Persoană om, dar om necăzut din iubirea Lui dumnezeiască, om necazut în pacatosenie egoistă, ne-a putut aduce pentru 
vecie comuniunea, fericirea. Numai o Persoană care fiind Dumnezeu cel nemărginit și infinit, prin fire S-a făcut om fără de păcat și ne-a putut aduce iubirea 
Sa extremă la jertfa de Sine ca om, ca să ne scape de moarte. Dacă s-ar fi făcut om păcătos, nu numai că ar fi încetat să fie Dumnezeu ceea ce este 
imposibil ci nici n-ar fi murit pentru noi, ci pentru Sine și ca atare n-ar fi putut învinge moartea. Aceasta înseamnă că Persoana Fiului lui Dumnezeu nu S-a 


născut са om, din actul plăcerii păcătoase al unirii dintre un bărbat și o femeie. Aceasta ar fi însemnat ca El а început să existe de-abia prin această naștere, 
ca om de rând. Dar El era de mai înainte Persoana Fiului lui Dumnezeu și în calitatea aceasta și-a luat El însuși și firea omenească prin lucrarea Sa și a 
Duhului Sfânt, unit cu El, dintr-o Fecioară, deci în mod nepăcătos. 


Grupurile neoprotestante care nu recunosc nașterea lui Hristos din Fecioară, ci pe calea naturală a omului de rând, nu-L recunosc, de aceea, de fapt, ca 
Dumnezeu făcut om și de aceea evită să-l spună Hristos, ci numai lisus, iar cugetându-L ca om păcătos, în mod consecvent nu cred nici că a murit pentru 
noi, ci pentru păcatul Lui, ca orice om. 


Astfel, între negarea de către ei a nașterii din Fecioară a lui lisus și nerecunoașterea crucii ca mijloc prin care ne-a mântuit este o strânsă legătură. lar dacă 
lisus a murit pentru păcatul Lui, El nici nu a putut învinge moartea. De aceea пісі nu vorbesc ei prea clar despre învierea Lui. Pentru ei lisus este mai 
degrabă un prooroc, ca cei din Vechiul Testament. Ei refuză, ca și fariseii din timpul Lui, să-L numească Hristos. Ba nu-i spun nici Mântuitorul. Pentru că 
dacă n-a învins moartea, nu ne-a mântuit. De aceea unii, nerecunoscând dumnezeirea Lui, se declară mai curând lehovisti, sau credincioși ai Dumnezeului 
din Vechiul Testament, sau cinstesc sâmbăta, ca evreii, nu Duminica, ziua învierii Domnului. 


Noi credem că Hristos s-a născut din Fecioară și că Cel ce S-a născut din ea, luând din ea firea omenească, este Fiul lui Dumnezeu. Deci Sinodul III 
ecumenic de la Efes (din anul 431) a numit-o Născătoarea de Dumnezeu. 


De aceea Ortodoxia acordă o mare cinstire Maicii Domnului, atât în rugăciuni și cântări de laudă, cât și în icoane. Dar ea este prezentată în icoane 
totdeauna împreună cu Hristos: în icoana Nașterii Domnului, în prezentarea ei cu Pruncul dumnezeiesc în braţe, în Deisis, unde este în rugăciune spre Fiul 
ei, în icoana Adormirii, când Fiul ia sufletul ei în chip de copil în brațe. In Catolicism, ea este prezentată adeseori singură. | se acordă astfel un fel de 
importanţă despărțită de Fiul lui Dumnezeu cel întrupat și in dogma catolică despre conceperea ei fără păcatul strămoșesc, prin ceea ce se afirmă că nu prin 
întruparea Fiului lui Dumnezeu a început eliberarea Maicii Domnului de păcatul strămoșesc - ea însăși fiind curatita de acest păcat când s-a conceput în ea 
Hristos însuși ci de la conceperea ei. 


În catolicism, tendinţa de a vedea pe Fecioară oarecum independentă de Fiul ei se arată și în numele ce i se dă, de Madona, pe când în Ortodoxie ea e 
numită totdeauna Maica Domnului, sau Născătoarea de Dumnezeu. 


În legătură cu aceasta este de menţionat și importanţa ce о au icoanele în cultul Bisericii Ortodoxe. Catolicismul a coborât icoanele Іа un fel de tablouri din 
care nu iradiază taina si de aceea nici nu sunt sfintite, iar protestanții și grupurile neoprotestante le refuză cu totul, ca idoli. Dar dacă puterea lui Hristos se 
poate comunica prin cuvinte, de ce nu s-ar putea comunica și prin mijloace ce se adresează ochilor? Dacă se admite descrierea răstignirii lui Hristos prin 
cuvinte, de ce nu s-ar admite pre-zentarea ei si prin icoană, care expune întru-un mod mai concentrat si poate mai impresionant pătimirea Lui. Fiul lui 
Dumnezeu întrupându-Se, a arătat са nu disprețuiește omenescul și deci nici cuvântul si chipul omului. 


În respingerea creștinismului occidental a icoanelor este aceeași tendință де alungare a lui Dumnezeu din lumea creată de El, aceeași tendinţă de laicizare 
a lumii si de reducere a relaţiei cu Dumnezeu Іа o relaţie speculativă, prin simple curente abstractioniste. Principalul este să se redea în icoană fidel ceea ce 
se spune cu cuvinte în Sfânta Scriptură si ca să se exprime credinţa cea mai vie prin ea, asa cum se exprimă și prin cuvintele despre Hristos, sau despre 
Maica Lui, fapt respectat în icoanele ortodoxe. Unde se vorbește despre el cu credinţă, vine și Hristos cu puterea Lui. De ce n-ar veni și unde se înfățișează 
chipul Lui, în icoană? 


În Vechiul Testament nu se înfățișează Dumnezeu în icoane, pentru că пи se întrupase Fiul Lui. Si totuși, El este descris de proorocul Daniil și este 
prezentat prin unele simboluri din cortul sfânt. Dumnezeu nu este despărțit de creația Lui. El este în toate. Dar în mod special când sunt sfintite prin 
rugăciunile Bisericii. 


În general, creștinismul evanghelic păstrat în Răsărit prin Ortodoxie este un creștinism duhovnicesc, spre deosebire de creștinismul occidental care are mai 
mult un caracter rationalist, neduhovnicesc, lipsit de prezenţa reală a lui Hristos în oameni și în lume. 


În Occident s-a introdus pentru prima dată, în crezul niceo-constantinopolitan, expresia nouă despre purcederea Sfântului Duh și de Іа Fiul (Filioque), 
primită oficial la Roma de-abia în secolul XI. Expresia, întregită teologic prin formula „tamque ex uno principio” „ca dintr-un singur izvor”, tinde la o confuzie 
între Tatăl și Fiul în actul purcederii Duhului, atenuând deosebirea personală între Tatăl și Fiul si favorizând ideea că o Persoană poate proveni din ființa 
omenească. Este o idee care se accentuase de către Tertulian și Augustin. Ea este afirmată și astăzi în mod direct de unii teologi catolici. Astfel, Herbert 
Muhlen dă de înţeles că chiar Duhul Sfânt devine un act comun, sau o Persoană comună a Tatălui și a Fiului. „Se poate spune că Duhul Sfânt este actul 
comun (Wir — Akt) al Tatălui si al Fiului, ca Persoană adică”. „Duhul Sfânt este relaţia intertrinitară, actul comun (Wir — Akt) al Tatălui și Fiului, în El însuși” 
(Der heilige Geist als Person, 3 Auflage, Munster, Verlag, p. 157 și 159). 


Această tendinţă spre confuzia Persoanelor reduce relaţia iubitoare dintre ele. Tatăl nu mai rămâne în actul purcederii Tată al Fiului, și Fiul, Fiu al Tatălui. 
Deci nici nouă Fiul întrupat nu ne mai dă Duhul Sfânt ca Duh de Fiu ca să ne facă și pe noi fii ai Tatălui ceresc, împreună cu Sine. Duhul nu mai apare ca 
Duh al comuniunii între Persoanele neconfundate, nici între oameni, dacă nu mai are un astfel de rol nici în Sfânta Treime, întărind iubirea unei Persoane 
fata de o alta. 


În Ortodoxie cei ce cred în Hristos primesc Duhul pentru ridicarea lor Іа iubirea față de Tatăl ca Tată și față de Fiul ca frate dumnezeiesc făcut om asemenea 
lor, dar si dragostea fata de ceilalți oameni са fraţi în Hristos. Duhul ne ridică peste alipirea la lume, ferindu-ne de o pornire individualistă sau egoistă. Duhul 
Sfânt aduce în viata noastră viata dumnezeiască, viata de sfinţenie, viata indumnezeita. El ne face să simţim pe Hristos și lucrarea Lui una cu lucrarea 


Duhului în noi. De aceea prin Duhul cerem în rugăciunile Bisericii sfințirea tuturor, о dată си semnul crucii făcut peste noi și peste cele ce le folosim са 
mișcare de depășire a egoismului nostru. 


De lucrarea sfintitoare a Duhului unită cu semnul crucii nu se vorbește în grupările neoprotestante nicicând. Oamenii rămân astfel închiși în lumea aceasta, 
adresându-l lui lisus simple cuvinte. 


3. Spiritualitatea ortodoxă accentuată de poporul român în mod deosebit prin unele expresii ale sale. 

Poporul român afirmă importanţa credinţei sale, numind-o „lege românească” sau „lege strămoșească”. Ea reprezintă astfel pentru el fundamentul tuturor 
legilor de viata într-o convietuire de reciprocă preţuire si conlucrare, care-i asigură unitatea și identitatea. Spunându-i „legea românească” și „strămoșească”, 
poporul nostru afirmă trăirea în ea de la începuturile existenţei sale, care coincide cu timpul apariţiei creștinismului și răspândirii lui prin apostolii lui lisus 
Hristos. 


Dar această îndelungată și necurmată trăire în legea de supremă nobleţe a lui Hristos, a produs o deosebit de afectuoasă alipire a lui la Dumnezeu, care i-a 
devenit întru totul familiar. 


Această familiaritate afectuoasă față de Dumnezeu, care a pus o pecete de afecţiune și pe relaţiile fiecărui ins cu semenii săi, o tâlcuiește poporul nostru 
prin expresia „Dumnezeu drăguțu”. Dumnezeu nu este un Stăpân aspru si distant, ci un Părinte iubitor si de aceea drag, ba chiar drăguţ. Este un diminutiv 
care, ca aproape toată mulţimea de diminutive ale poporului românesc, nu exprimă o micime a lui Dumnezeu numit astfel, ci o intimitate și o căldură a 
relaţiei cu EI, a venirii Lui în apropierea noastră, faptă săvârșită de Fiul lui Dumnezeu prin întruparea Lui, numită de Sfântul Apostol Pavel „chenoză”, 
smerire, dezbrăcare de slava exterioară, ca să-L putem simţi apropiat de noi. Cum spune copilul tatălui său „tăicuțu”, fără a înceta să-1 vada în mărimea lui, 
dar simtindu-i în același timp coborârea iubitoare Іа el, asa spune poporul nostru „Dumnezeu dragutu”, simțind coborârea Lui la o comunicare iubitoare cu 
sine. 


În același înțeles folosește poporul nostru expresia „Măicuţa Domnului”, văzând-o "Maicuta” пи numai pentru Fiul ei iubitor, ci si pentru tot cel ce se 
adresează ei... Simt pe „Măicuţa Domnului” tot așa de apropiată de mine și trăiesc aceeași afecţiune fata de ea, cum o simt si cum o simte și maica mea, 
cand îi spun ,maicuta”. 


Este de menţionat că numai poporul nostru folosește expresia „Maica Domnului”. Grecii spun „Maica lui Dumnezeu”. În legătură cu aceasta stă și faptul că 
numai poporul român numește existența supremă nu simplu „zeu”, ca toate celelalte popoare, ci „Domnul Dumnezeu”, care s-a prescurtat în „Dumnezeu”. 
Prin aceasta deosebește pe Dumnezeul credinţei creștine de zeii păgâni, ca forte ale naturii. Dumnezeu este Domnul sau unicul Stăpân al tuturor. Acest 
nume s-a dat încă de Apostoli Domnului Hristos, ca să-L arate ca Dumnezeul Stăpân al tuturor. Acest nume îl folosește și poporul românesc, de la 
începuturile Lui, dar l-a folosit și pentru Tatăl, arătând că și Tatăl este Persoană și totodată Stăpânul tuturor. El afirma prin aceasta stăpânirea lui Dumnezeu 
peste toate. Orice alt domn este un domn relativ, depinzând de alte puteri mai presus de el. 


Prin expresiile acestea poporul român arată delicatetea sufletească care i s-a imprimat prin credinţa lui. 


Delicatetea aceasta și-a exprimat-o si fata de Domnul lisus Hristos în „colindele” lui, în care folosește cele mai gingase cuvinte pentru Pruncul dumnezeiesc 
născut în ieslea din Betleem. Dar tot în aceste cuvinte de o mare bogăţie de conţinut este descrisă toată lucrarea mântuitoare a lui Hristos. Între altele, 
pruncul este prezentat ca Dumnezeu care isi însușește plânsul nostru, dar nu pentru trebuintele Lui, ci pentru păcatele noastre, plâns care-1 va duce pana 
la moartea pe cruce pentru noi. O expresie originală a primit în creaţia populară românească jertfa lui Hristos în „Legenda Mănăstirii Argeș”. În ea, Hristos 
este numit Manole, forma românească a lui Emanuel, cum e numit Hristos în Sfânta Scriptură, care se traduce în românește „cu noi este Dumnezeu”: 
Emanuel sau Manole nu poate întemeia Biserica decât pe jertfa trupului Său, care în limba greacă este de genul feminin (sarx). Dar poporul român a 
generalizat această idee, cunoscând faptul că oricine își dedică viata unei mari opere pentru alţii, uită de grija celor apropiați. 


Credinţa în Dumnezeu cere oamenilor să fie buni, așa cum este El însuși. Omul bun este „omul lui Dumnezeu”. Omul rău e un „păgân”, care nu crede în 
Dumnezeu. Bunătatea este una cu sănătatea minţii. Cel lipsit de bunătate este „nebun”. Omul bun este și un om cu sufletul frumos. Omul rău este un „om 
urât”. Omul bun este omul comunicativ. Când nu ai pe cineva cu care să comunici, ţi-e ,игаї". Numai omul comunicativ își face viata frumoasă, plăcută. Se 
afirmă prin aceasta firea comunicativă a românului. Eu am nevoie de altul, altul are nevoie de mine. Se afirmă prin aceasta valoarea persoanei. Când mă 
aflu numai între lucruri, mi-e „urât”. Aceasta arată că la fundamentul existenţei nu este o esenţă impersonală, ci o comuniune de Persoane, adică Sfânta 
Treime. 


Pentru poporul român lumea întreagă răspândește о „lumină” prin rânduiala ei. De aceea îi spune ,Їите", de la cuvântul lumină. Un peisaj frumos este о 
„gură de гаї", este în el o frumuseţe plină de taină. Ea nu este produsul unei esențe lipsită de gândire si de bucuria pentru o rânduiala. Omului i se cere „să 
facă un lucru ca lumea”; prin aceasta se afirmă că și lumea e făcută ите” printr-un simţ conștient al rânduielii, al frumosului. 


ladul în care totul se află într-o luptă plină de dezarmonie este în întuneric. 
În toată rânduiala lumii e prezent Dumnezeu cu iubirea Lui față de oameni. Dar fata de oamenii „fără Dumnezeu”, păgâni si răi, El folosește lumea și pentru 


a le aduce greutăţi și nenorociri. De aceea când vin asupra acestor oameni grele nenorociri, poporul român spune că-i „bate Dumnezeu”. încercări pot veni 
și peste oameni buni, dar până la urmă ei sunt ajutaţi să biruiască necazurile și greutățile. 


Poporul roman, crescut spiritual în mistica ortodoxă a luminii, пи în mistica occidentală a întunericului, este un popor care se bucură de lumină, căci lumina 
este în planul fizic expresia rânduielii, iar în planul spiritual, expresia bunatatii sau a relației armonioase, generoase a omului cu semenul său. Fata omului 
bun răspândește lumina. De aceea sfinţii au în icoane capetele înconjurate de un nimb luminos. Omul bun este omul care zâmbește luminos în bucuria 
comuniunii. 


Toate acestea reprezinta un program pentru înnobilarea reală a omului. Și numai în comuniunea bucuroasă cu alții, asa cum e practicată de 
poporul român, se înnobilează omul. Numai în comuniune se înaintează la nesfârşit în această nobleţe și în descoperirea fără sfârșit a tainei 
omului, care se hrănește din taina comuniunii între Persoanele Sfintei Treimi. 


"De ce suntem ortodocși” de Părintele Dumitru Staniloae (http://www.marturisitorii.ro/category/martiri-marturisitori/parintele-dumitru-staniloae/), 
în «Teologie și viata», serie nouă, anul | (LXVII), nr. 4-8, aprilie-august 1991, рр. 15-27. 

VIDEO: Părintele Dumitru Stăniloae - Diferenţele dintre Ortodoxie si catolicism 

Si ca să-ţi pui tot sărutul fierbinte pe praguri, pe prispe, pe uși, pe icoane, pe toate ce slobode-ti ies înainte, ridică-te Gheorghe, ridică-te loane! 

Toate acestea reprezinta un program pentru înnobilarea reală a omului. Și numai în comuniunea bucuroasă си alții, așa cum e practicată de poporul român, se înnobilează omul. 
Numai în comuniune se înaintează la nesfârșit în această noblețe 

Unde dai si unde crapa. Atacul terorist de la sala Crocus din Moscova ar putea avea un efect pervers cu totul neasteptat. 

Art 83 alin 3 din Constitutie (durata mandatului presedintelui): "Mandatul Președintelui României poate fi prelungit, prin lege organică, în caz de război sau de catastrofă. 
(opinii/Av.-Elena-Radu-Nu-vi-se-pare-ca-unii-se-chinuie-tare-sa-intram-in-razboi-188304) 

Germania a început să isi pună cenușă în cap pentru COVID. Nemteste. Organizat. Într-un mod care amintește frapant de o operatiune de propagandă goebbelsiană. 

Prof. Univ. Dr. Пе Bădescu, membru corespondent al Academiei Romane și președintele Institutului de Sociologie „Dimitrie Gusti” al Academiei Romane, i-a oferit un interviu 
scriitorului și cercetătorului Bogdan Herzog, pe tema României actuale. 

